
	BIRŠTONO SAVIVALDYBĖS ADMINISTRACIJOS
DIREKTORIUS

	


ĮSAKYMAS
DĖL BIRŠTONO SAVIVALDYBĖS TERITORIJOS BENDROJO PLANO KEITIMO SPRENDINIŲ KOREGAVIMO

2025 m.                           d. Nr.      
Birštonas

Vadovaudamasi Lietuvos Respublikos vietos savivaldos įstatymo 34 straipsnio 6 dalies 
5 punktu, Lietuvos Respublikos teritorijų planavimo įstatymo 6 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 131, 136 punktais, 139.2 papunkčiu ir 141 punktu, Birštono savivaldybės strateginiu veiklos planu iki 2030 metų, patvirtintu Birštono savivaldybės tarybos 
2021 m. gegužės 28 d. sprendimu Nr. TSE-97 „Dėl Birštono savivaldybės strateginio plėtros plano iki 2030 metų patvirtinimo“:
1. N u s p r e n d ž i u  organizuoti Birštono savivaldybės teritorijos bendrojo plano keitimo, patvirtinto Birštono savivaldybės tarybos 2019 m. gruodžio 6 d. sprendimu Nr. TS-212 „Dėl Birštono savivaldybės teritorijos bendrojo plano keitimo patvirtinimo“, sprendinių koregavimą (toliau– Bendrasis planas).
2. N u s t a t a u Bendrojo plano koregavimo tikslus:
2.1. numatyti naujo pėsčiųjų (dviračių) tilto sprendinius per Nemuną Vaižganto ir Kampiškių g. sankirtoje, atsisakant automobilių tilto nuo Karalienės Barboros al. ties Vaižganto g.;
2.2. patikslinti planuojamos teritorijos privalomuosius reikalavimus, panaikinti perteklinius, nustatyti papildomus ar pakeisti naujais planuojamos teritorijos privalomuosius reikalavimus, kurie neprieštarautų galiojančio Birštono savivaldybės teritorijos bendrojo plano keitimo nustatytiems planavimo tikslams ir uždaviniams; 
2.3. pagal poreikį panaikinti Bendrojo plano sprendinių prieštaravimus įstatymų ir kitų teisės aktų reikalavimams, nustatyta tvarka ištaisyti technines klaidas (brėžiniuose ir (ar) tekstinėje dalyje); 
2.4. pakoreguoti Širvinių k. plėtros teritoriją (U11_F funkcinės zonos ribas), nekeičiant bendrųjų teritorijų naudojimo reglamentų.
3. N u r o d a u, kad šis įsakymas turi būti paskelbtas Savivaldybės interneto svetainėje (www.birstonas.lt), Birštono savivaldybės administracijos patalpose, Birštono seniūnijos skelbimų lentoje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (www.tpdris.lt).
Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, 
A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

